Държавен вестник, бр. 51, 2018 г., стр. 7

БРОЙ  51	
Д Ъ Р Ж А В Е Н  В Е С Т Н И К 	
СТР.  7  
 – Участие в превантивната и непосредствената защита на населението и провеждане на спасителни и 
неотложни аварийно-възстановителни работи.
Освен общите задачи ББГ изпълнява и други специфични задачи по:
 – Участие в отбранителни операции;
 – Участие в настъпателни операции;
 – Участие в операции в ограничена среда; 
 – Участие в операции по стабилизиране и възстановяване;
 – Участие в поддържащи операции.
2.3. Способности на батальонните бойни групи 
За изпълнение на общите и специфичните задачи батальонните бойни групи трябва да притежават опре-
делени способности, свързани със:
 – Способност за провеждане на самостоятелни отбранителни, настъпателни, задържащи бойни действия, 
маньовър, изтегляне или отход в координация с други поддържащи формирования с основни оръжейни сис-
теми.
 – Способност за обмен на информация за общата оперативна обстановка с подчинените подразделения 
до ниво отделение (дори и спешено). 
 – Способност за водене на операции по поддържане на мира и други интензивни операции с използване 
на сили в ограничена среда (напр. изпълнение на задачи по патрулиране, контрол на безредици, прочистване 
на сгради и др.), включително и действия срещу бунтовници. 
 – Способност за осигуряване на непосредствена инженерна поддръжка, включително и изпълнение на 
задачи по неутрализиране на невзривени боеприпаси, ръчно обезвреждане на минни полета и унищожаване 
на препятствия. 
 – Способност за получаване на бойна поддръжка от артилерийски, инженерни, разузнавателни, ЯХБЗ 
подразделения, подразделения за електронна борба и системи за разузнаване, наблюдение и съпровождане 
на цели, както и за осигуряване такава на маневрените формирования.
 – Способност за наблюдение, овладяване, контролиране и удържане на райони.
 – Способност за водене на съвместни и многонационални експедиционни бойни действия и тактическо 
развръщане в екстремални метеорологични условия при всякакви терени. 
 – Способности за операции в мрежово-центрична среда, по разузнаване, наблюдение и откриване на 
цели, да се интегрират в по-широка система за Съвместно разузнаване и наблюдение, да опознават своите 
сили в реално или близко до реалното време, както и да предотвратяват „приятелски огън“. 
 – Способност да записват през деня, нощта и при условия на много ограничена видимост изображения 
на обекти или действия, представляващи интерес, и да изпращат такива изображения и подпомагащи данни 
(напр. време, място) до център със специално предназначение за тяхното обработване/използване/обобща-
ване по бърз и защитен начин. 
 – Способност за водене на действия без доставки и поддръжка в продължение на 3 (три) дни.
 – Способност за осигуряване на надеждна защита на собствените сили (включително ядрена, химическа, 
биологическа, импровизирани взривни устройства и др.). 
 – Способност за осигуряване на основна медицинска и логистична поддръжка. 
 – Способност за провеждане на мероприятия, опазващи околната среда в зоната за отговорност.
 След направените военно-технически анализи на състоянието на наличните въоръжение, бойна, специал­
на техника, оборудване и екипировка на механизираните формирования от състава на Сухопътните войски 
може да се направи общ извод, че се откроява изразен дефицит от способности за изпълнение на поставените 
пред батальонните бойни групи задачи. Изводите от изготвения доклад за оценка на текущото състояние 
на основната бойна техника в Сухопътните войски предполагат неефективност от и дори невъзможност за 
модернизация на съществуващата бойна техника.
ІІІ. Обхват на проекта 
Проектът за придобиване на основна бойна техника е изключително мащабен и комплексен и включва не 
само придобиването на бойна техника за механизирано отделение, специална техника за формированията за 
бойно осигуряване и поддръжка, допълнително оборудване, но и обхваща и обучението на персонала, който 
ще експлоатира техниката.
3.1. Технически параметри на проекта
Изпълнение на етап първи: Придобиване на 150 бр. бойна и специална техника за 3 (три) ББГ.
3.1.1. Придобиване на бойна и специална техника
В зависимост от одобрените финансови средства се предвижда придобиването на следните бронирани 
машини:
 Не по-малко от 90 броя бойни бронирани машини за механизирано отделение;
 Не по-малко от 60 броя специални (осигуряващи и обслужващи) бронирани машини.
3.1.2. Придобиване на системи и допълнително оборудване
 Придобиване на система за обучение (тренажори, симулатори, документация и др.);
 Автоматизирана система за управление на огъня на самоходна минохвъргачна батарея (АСУОСМБ) 
за 3 (три) ББГ;
 Комуникационна и информационна система за 3 (три) ББГ.
3.1.3. Логистична поддръжка
Проектът предвижда гаранционна поддръжка за време и пробег.